Beveg vet met vesel - Goeie Huishouding
Tuis » Beveg vet met vesel
Beveg vet met vesel
Om later in die dag meer vet te verbrand, moet jy soggens die regte koolhidrate eet
Britse navorsers het 'n klein groepie vroue in hul 20's òf 'n veselryke ontbyt met 'n lae glisemiese indeks (muesli en melk, jogurt en geblikte perskes, en appelsap) òf 'n laevesel-maaltyd met 'n hoë glisemiese indeks (graanvlokkies en melk, wit roosterbrood en konfyt, en 'n suikerdrankie) gegee om te eet.
Later in die dag het al die vroue 'n uur lank gaan stap en toe dieselfde middagete geniet. Dié wat die lae-GI-, hoëvesel-ontbyt gehad het, het twee keer soveel vet tydens die stap verbrand – en, as 'n bonus, langer ná middagete voller gevoel.
Wanneer jy oefening doen, verbrand jy eerste koolhidrate, en dan vet, verduidelik die navorsers. Aangesien jy minder koolhidrate ná 'n lae-GI-maaltyd stoor, sal jy meer vet tydens jou oefensessie verbrand. Ander goeie ontbytopsies is: 'n vegetariese omelet, All-Bran-graankos, of volgraan-roosterbrood met laevet-kaas.
Om meer vesel te eet, kan ongewenste kilo's help weghou. Ons behoort daarna te mik om 18 g vesel per dag in te neem.